Държавен вестник, бр. 85, 2010 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  85
1. Създава се нова ал. 3:
„(3) При третирането по ал. 1 и 2 конвер­
сионните коефициенти за задбалансовите 
позиции се прилагат след претеглянето на 
експозиците.“
2. Досегашната ал. 3 става ал. 4.
§ 27. В чл. 181, ал. 2, т. 3 думата „от“ се 
заличава.
§ 28. В чл. 187 се създава ал. 4:
„(4) За целите на ал. 1 – 3 признаването на 
обезпечението се извършва преди прилагането 
на конверсионни коефициенти.“
§ 29. В чл. 189 ал. 2 се изменя така:
„(2) Банка, която е инициатор, спонсор 
или инвеститор, приема подходящи политики 
и процедури за оценка на рисковете (вклю­
чително репутационен риск, който може да 
възникне при сложни структури или продукти), 
произтичащи от сделките по секюритизация 
на активи, с цел гарантиране съответствието 
между практиките по управление и оценка 
на рисковете и икономическата същност на 
свързаните с тези рискове трансакции.“
§ 30. В чл. 192 се създава ал. 6:
„(6) Когато АВКО е регистрирана като 
агенция за кредитен рейтинг в съответствие 
с Регламент (ЕО) № 1060/2009, БНБ не из­
вършва преглед на изискванията по чл. 50.“
§ 31. Създава се чл. 194а:
„Запазване на нетен икономически интерес
Чл. 194а. (1) Банка, която не е инициатор, 
спонсор или първоначален кредитор, може да 
поеме кредитния риск от секюритизираща 
позиция в търговския или банковия си порт­
фейл само ако инициаторът, спонсорът или 
първоначалният кредитор изрично е оповестил 
пред банката, че ще запази значителен нетен 
икономически интерес, който във всички 
случаи е не по-малък от 5 %.
(2) Нетният икономически интерес се 
изчислява при инициирането и се поддържа 
постоянно. Той не подлежи на намаляване чрез 
техниките за редуциране на кредитния риск, 
нито чрез поемане на къси позиции, друго 
хеджиране или продажба. Нетният икономи­
чески интерес при задбалансови позиции се 
определя по условната им стойност.
(3) Изискванията за запазване се прилагат 
еднократно в рамките на една и съща схема 
за секюритизация.
(4) Когато кредитна институция майка 
от Европейския съюз или финансов холдинг 
майка от Европейския съюз или някое от 
дъщерните им предприятия, действащи в 
ролята на инициатор/спонсор, секюритизира 
експозиции от няколко кредитни институции, 
инвестиционни посредници или други фи­
нансови институции, включени в обхвата на 
надзора на консолидирана основа, посоченото 
в ал. 1 изискване може да бъде изпълнено на 
консолидирана основа. Изречение първо се 
прилага само ако кредитните институции, ин­
вестиционните посредници или финансовите 
институции, които са инициирали базисните 
експозиции, са се ангажирали да се придър­
жат към посочените в ал. 13 изисквания и 
своевременно предоставят на инициатора или 
спонсора, както и на кредитната институция 
майка от Европейския съюз или на финансовия 
холдинг майка от Европейския съюз инфор­
мацията, която е необходима за изпълнение 
на посочените в ал. 15 изисквания.
(5) Алинея 1 не се прилага, ако секюрити­
зираните експозиции представляват вземания 
или условни вземания към или са изцяло, 
безусловно и неотменяемо гарантирани от:
1. централни правителства или централни 
банки;
2. регионални или местни органи на власт­
та и предприятия от публичния сектор на 
държави членки;
3. институции, които съгласно стандарти­
зирания подход получават рисково тегло не 
повече от 50 %;
4. международни банки за развитие.
(6) Алинея 1 не се прилага по отношение на:
1. сделки, основани на ясен, прозрачен и 
достъпен индекс, при който базисните рефе­
рентни единици са идентични с единиците, 
съставляващи широко търгуван индекс на 
предприятия или представляващи други 
търгуеми ценни книжа, различни от секю­
ритизиращи позиции;
2. синдикирани заеми, изкупени вземания 
или суапове за кредитно неизпълнение, когато 
тези инструменти не са използвани за струк­
туриране и/или хеджиране на секюритизация, 
обхваната от ал. 1.
(7) Преди да инвестират, както и след това, 
когато е подходящо, банките доказват пред 
БНБ за всяка от секюритизиращите позиции, 
че ги познават задълбочено и изцяло и са 
приложили политики и процедури, подходящи 
за техния търговски и банков портфейл и съ­
образени с рисковия профил на инвестициите 
им в секюритизирани позиции, за анализиране 
и съхраняване на:
1. информация, оповестена от инициаторите 
или спонсорите съгласно ал. 1, която посоч­
ва поддържания от тях нетен икономически 
интерес в схемата за секюритизация;
2. рисковите параметри на отделната се­
кюритизираща позиция;
3. рисковите параметри на базисните екс­
позиции на секюритизиращата позиция;
4. историческия опит и понесените загуби 
от страна на инициаторите или спонсорите 
при предишни секюритизации в съответните 
базисни класове експозиции;
5. декларациите и оповестяването от страна 
на инициаторите или спонсорите, техните пред­
ставители или консултанти за проведеното от